# Μονάδα Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες του Πανεπιστημίου Θεσσαλίας

# Εναλλακτικοί Τρόποι Εξέτασης των φοιτητών/τριών με αναπηρία και/ή ειδικές εκπαιδευτικές ανάγκες του Π.Θ.

# Γραπτή Εξέταση

* Απαντάω στα θέματα των εξετάσεων μόνο γραπτά.
* Εξετάζομαι στον ίδιο χώρο με τους υπόλοιπους/ες φοιτητές/τριες εκτός και αν προβλέπεται διαφορετικός χώρος από το Εξατομικευμένο Πλάνο Αναγκών και Υποστήριξης.
* Αν εξετάζομαι γραπτά με επέκταση χρόνου, τότε η επέκταση μπορεί να είναι μέχρι 30 λεπτά ανάλογα τη φύση του μαθήματος και αφού έχω συνεννοηθεί με τον/η διδάσκοντα/ουσα πριν την εξεταστική περίοδο.
* Αν εξετάζομαι γραπτά με τη χρήση Η/Υ, πρέπει να έχω δανειστεί έγκαιρα τον Η/Υ από την Μονάδα Ισότιμης Πρόσβασης πριν την εξέταση.

# Προφορική Εξέταση

* Εξετάζομαι στο γραφείο του/ης διδάσκοντα/ουσας ή σε κάποιο χώρο που θα επιλέξει ο/η διδάσκοντας/ουσα.
* Τα θέματα των εξετάσεων δίνονται γραπτά και προφορικά.
* Απαντάω στα θέματα των εξετάσεων μόνο προφορικά.
* Κατά τη διάρκεια της προφορικής εξέτασης, μπορεί ο/η διδάσκων/ουσα ή κάποιο άλλο μέλος του τμήματος να λειτουργεί ως γραφέας.
* Αξιολογείται μόνο η προφορική μου εξέταση!
* Εάν υπάρχει γραφέας, ως απάντηση θεωρείται αυτή που έχει καταγράψει ο/η γραφέας.

# Μεικτός τρόπος εξέτασης

* Μπαίνω στην ίδια αίθουσα με τους/ις υπόλοιπους/ες φοιτητές/τριες.
* Έχω χρόνο να προετοιμαστώ και να κρατήσω γραπτές σημειώσεις στην κόλλα που θα μου δώσουν.
* Μπορώ να αξιοποιήσω όλο το χρόνο που είναι διαθέσιμος για όλους/ες κατά τη γραπτή εξέταση.
* Μόλις τελειώσω από τη γραπτή εξέταση ζητάω από τον/η επιτηρητή/τρια να με συνοδεύσει στο γραφείο του/ης διδάσκοντα/ουσας για να γίνει η προφορική μου εξέταση.
* Κατά την προφορική εξέταση απαντώ στις ίδιες ερωτήσεις με τη γραπτή.
* Μπορώ να βλέπω τις γραπτές σημειώσεις μου στην προφορική εξέταση.
* Κατά τη διάρκεια της προφορικής εξέτασης, μπορεί ο/η διδάσκων/ουσα ή κάποιο άλλο μέλος του τμήματος να λειτουργεί ως γραφέας.
* Αξιολογείται μόνο η προφορική μου εξέταση! Εάν υπάρχει γραφέας, ως απάντηση θεωρείται αυτή που έχει καταγράψει ο γραφέας.